Diari Oficial de la Generalitat Valenciana


Sumari del DOGV 7340, del 18-08-2014 (2014/7567)

Notificació de la sentència dictada en el procediment ordinari número 934/2010.
-------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7567


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 934/2010. [2014/7567]  
Procediment ordinari 000934/8572-GD  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions a què s'ha fet referència, a instàncies del procurador Miguel Martínez Gómez, en nom i representació de Santander Consumer Establecimiento Financiero de Crédito, SA, contra Manuel Martínez de Dios i Antonia López Expósito, ha sigut dictada la sentència l'encapçalament i la part dispositiva de la qual són, literalment, com seguix:  
  
«Sentència número 00055/2013  
Benidorm, 2 de desembre de 2013  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què s'ha fet referència, seguides amb el número 934/2505-LB, en les quals han sigut part demandant Santander Consumer EFC, SA, que compareix representat pel procurador senyor Martínez Gómez i assistit pel lletrat senyor Almonacid Ros, i, com a part demandada, Manuel Martínez de Dios i Antonia López Expósito, declarats en rebel·lia processal, ja que no han comparegut en les actuacions, a pesar d'estar degudament citats; en nom del rei, es dicta esta resolució, fonamentada en els següents:  
  
[?]  
Dispositiva  
Primer. Estime parcialment la demanda interposada per Santander Consumer EFC, SA, que compareix representat pel procurador senyor Martínez Gómez, condemne Manuel Martínez de Dios i Antonia López Expósito, conjuntament i solidàriament, al pagament a l'actora de la quantitat de quinze mil seixanta-cinc euros amb catorze cèntims (15.065,14 ?). Quantitat que produirà interessos processals exclusivament des de la data d'esta resolució, i fins a fer-ne el pagament complet, de conformitat amb el que es determina en l'article 576 de la Llei d'Enjudiciament Civil, al tipus d'interés legal incrementat en dos punts.  
Segon. Sense costes.  
Expediu-ne un testimoniatge i uniu-lo a les actuacions, i incloeu l'original en el llibre de sentències.  
Notifiqueu esta resolució a les parts que s'han personat en el termini dels cinc dies següents al de la data d'esta notificació i feu-los saber que no és ferma i que en contra es pot interposar un recurs d'apel·lació per a l'Audiència Provincial d'Alacant, i s'ha de presentar, si és el cas, un escrit de preparació del recurs en este jutjat en el termini dels 20 dies següents a la notificació (art. 455 i següents LEC), amb indicació de la resolució apel·lada i dels pronunciaments que s'impugnen (art. 458 LEC) i que continga les al·legacions en què fonamente la impugnació.  
  
Igualment, es fa saber a les parts que per a la interposició del recurs d'apel·lació abans esmentat és necessària, a més, la consignació en el compte d'este jutjat del depòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en quantia de 50 euros. Així com la liquidació de la taxa que corresponga per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
Esta és la meua sentència, que pronuncie, mane i firme. José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
  
I perquè servisca de notificació als demandats rebels, Manuel Martínez de Dios i Antonia López Expósito, expedisc este edicte.  
  
Benidorm, 21 de juliol de 2014.- El secretari judicial: Tomás Mora Zaragoza.